Република Србија

Општина Медвеђа

Општинска управа општине Медвеђа

Одељење за урбанизам

Одсек за спровођење обједињене процедуре за издавање аката у области изградње

Број: ROP-MED-3524-LOCН-2/2025

Заводни број: 001304521 2025 06154 004 009 351 160

Датум: 9. април 2025. године

Медвеђа

Одсек за спровођење обједињене процедуре за издавање аката у области изградње Одељења за урбанизам Општинске управе општине Медвеђа улица Краља Милана број 48, поступајући по усаглашеном захтеву за издавање локацијских услова који је поднео Хаљиме Аземи из Сијарине (нема улице бб), општина Медвеђа, преко овлашћеног пуномоћника пројектног бироа „Планер пројект“ Лесковац улица Пролетерска број 30, на основу чл. 8ђ. и 53а.-57. Закона о планирању и изградњи („Сл. гласник РС“, бр. 72/2009, 81/2009-испр.,64/2010-одлука УС, 24/2011, 121/2012, 42/2013-одлука УС, 50/2013-одлука УС,98/2013-одлука УС, 132/2014, 145/2014, 83/2018, 31/2019, 37/2019–др.закон, 9/2020, 52/2021и 62/2023), члана 11. Правилника о поступку спровођења обједињене процедуре електронским путем („Сл. гласник РС“, број 96/2023), члана 3. и 13. Уредбе о локацијским условима („Сл. гласник РС“, број 87/2023), у складу са условима утврђених Планом генералне регулације Сијаринска Бања(„Сл. гласник града Лесковца“, број 18/2021), а по овлашћењу начелника Општинске управе општине Медвеђа број 01-031-8/2023-1 од 24. марта 2023. године, издаје

ЛОКАЦИЈСКЕ УСЛОВЕ

за изградњу стамбеног објекта

на кат. пар. бр. 2809 у КО Сијарина, општина Медвеђа

категорија објекта Б, класификациона ознака 112221

1. ПОДАЦИ О ЛОКАЦИЈИ

*Место:* Сијарина, општина Медвеђа

*Број, намена и површина парцеле:* кат. пар. бр. 2809 у КО Сијарина, у бази података катастра непокретности води се као остало грађевинско земљиште у својини, површине 11860,00 м2. На поменутој парцели инвеститор има право приватне својине са обимом удела од 1/1. Предметна парцела, према Плану генералне регулације Сијаринска Бања, налази се у грађевинском подручју, мањим делом намењена је за становање – Ђ/1.1. стамбенопородични објекти (становање и издавање), а већи део је предвиђен за зелене површине – Д/1.2. заштитно зеленило. Породично стамбени објекат, за који се прибављају локацијски услови, позициониран је у оквиру зоне – Ђ/1.1. стамбенопородични објекти (становање и издавање).

Предметна локација налази се у горњем делу Бање (Целина 3), на простору југоисточног дела насеља, односно налази се на излазу из насеља, на правцу према Равној Бањи. На овом простору постоје изграђени стамбени, комунални и верски садржаји. Расположива површина и облик- конфигурација простора, који припада овој просторној целини, даје низ повољности, у смислу његове просторности, која се може савршено плански искористити за многе нове спортско- рекреативне и угоститељске садржаје, као и друге пратеће садржаје.

*Постојећи објекти:* У подацима катастра непокретности на катастарској парцели бр. 2809 у КО Сијарина евидентирана је једна породично стамбена зграда површине 164,00 м2, који се према ИДР уклања. Објекат бр. 1 уписан је као породично-стамбена зграда изграђена пре доношења прописа о изградњи објеката, на коме право својине са обимом удела 1/1 има Аземи (Рамон) Хаљиме из Сијарине, са уписаном забележбом забране отуђења објеакта на основу потврде којом се потврђује да је објекат у поступку озакоњења.

Подаци о објекту

*Тип објекта:* Слободностојећи објекат

*Намена:* породично-стамбена зграда

*Категорија:* Б

*Класификациони број:* 112221 – Издвојене и остале стамбене зграде са више од три стана, као што су стамбени блокови, куће са апартманима и сл. у којима су станови намењени за стално становање или повремени боравак до 2000 м2 и П+4+ПК (ПС);

*Проценат заступљености:* 100 %

*Карактер објекта:* Стални трајни објекти

*Етапност изградње:* Нису предвиђене фазе у реализацији пројекта

*Број функционалних јединица:* 5

*Спратност планираног објекта:* По+Пр+С+Пк;

*БРГП:* 921,70м2;

*Бруто изграђена површина:*1.209,70 м2;

*Нето површина:* 1052,92м2;

*Површина земљишта под објектом, заузетост:* 32,16м2;

*Индекс заузетости:* 32,16 % < 50% ( према Плану макс. 50%) ;

*Индекс изграђености*: 0,92 ( према Плану макс. 1,6);

*Прилаз локацији:* ИДР предвиђен је приступ на локални пут преко кат. пар. бр. 2840 у КО Сијарина која се налази у власништву општине Медвеђа;

*Паркирање:* ИДР предвиђена су 6 паркинг места;

*Коте:* венац +7,45м; слеме +11,80м;

*Спратна висина:* подрум = 2,80м; приземље = 3,00; спрат = 3,00м и поткровље = 1,60-2,80м;

*Хоризонтални габарит:* Планирани објекат у свом саставу има подрум, приземље, спрат и поткровље, димензија према ИДР, са улазом у објекат са јужне стране;

*Кровна површина:* нагиб крова од 30°, оријентације слемена југоисток-северозапад;

*Регулациона и грађевинска линија:* Све грађевинске линије у границама парцеле морају бити постављене тако да не ометају функционисање објекта на парцели, инфраструктурну мрежу, као и функционисање и статичку стабилност постојећих објеката на суседним парцелама. Објекат поставити на прописаној удаљености од суседних парцела и објеката. У заштитном појасу поред јавног пута ван насеља забрањена је изградња грађевинских или других објеката, као и постављање постројења, уређаја и инсталација, осим изградње саобраћајних површина пратећих садржаја јавног пута, као и постројења, уређаја и инсталација који служе потребама јавног пута и саобраћаја на јавном путу. Непосредни заштитни појас за општински локални пут износи 5,00 м.

*Архитектонско обликовање и грађевински елементи:* Према ИДР.

3. Прибављена и приложена документација саставни су део Локацијских услова:

* Пуномоћје од 01.03.2024. године;
* Идејно решење („0.1“ – главна свеска број техничке документације 06/07.02.2025 од 07.02.2025. године и „1.1“ - пројекат архитектуре број дела пројекта 06/07.02.2025 од 07.02.2025. године), у pdf и dwg формату, који је израдио „Планер пројект“ Лесковац, Пролетерска број 30, главни пројектант је Драгана Лазић, дипл. инж. арх. са лиценцом број 300 D711 06;
* Катастарско-топографски план за предметну локацију, који је израдио ГБ „Геокота“ Лесковац;
* Доказ о уплати накнаде за услуге централне евиденције за издавање локацијских услова у износу од 1.040,00 динара предвиђене чланом 22. Одлуке о накнадама за послове регистрације и друге услуге које пружа Агенција за привредне регистре („Службени гласник РС“, бр. 131/2022 и 107/2024);
* Доказ о уплати републичке административне таксе за подношење захтева и за издавање локацијских услова у укупном износу од 3.920,00 динара, у складу са Законом о републичким административним таксама („Службени гласник РС“, бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн, 95/2018, 38/2019 - усклађени дин. изн, 95/2018, 38/2019 - усклађени дин. изн, 86/2019, 90/2019 - испр, 98/2020 – усклађени дин. изн, 144/2020, 62/2021 – усклађени дин. изн., 138/2022, 54/2023 – усклађени дин.изн., 92/2023, 59/2024, 63/2024 и 94/2024), за захтев у износу од 400 динара (тарифни број 1.) и за издавање локацијских услова у износу од 3.520,00 дината (тарифни број 171v);
* Доказ о уплати накнаде у износу од 1200,00 динара, која је извршена у корист буџета Општине Медвеђа, по тарифном броју 4. Одлуке о накнадама за рад Општинске управе општине Медвеђа.
* Саставни део идејног решења су иУслови за пројектовање и прикључење на дистрибутивни електроенергетски систем бр. 80.0.0.0-D-10.02-124837-25 од 02.04.2025. године, издати од стране ЕДС д.о.о. Београд, Огранак Лесковац, ул. Стојана Љубића бр. 16, заједно са Уговором о пружању услуге за прикључење на дистрибутивни систем електричне енергије;
* Обавештење Сектора за ванредне ситуације-Одељења за ванредне ситуације Лесковац, 07.18 број 217-2398/25 од 27.03.2025. године;
* Копија плана бр. 952-04-066-5195/2025 од 24.03.2025. године, издата од РГЗ СКН Медвеђа;
* Уверење бр. 956-308-6084/2025 од 24.03.2025. године издато од РГЗ-Одељења за катастар инфраструктуре Врање.

4. Правила уређења и грађења

*Услови за формирање грађевинске парцеле*

Све грађевинске парцеле морају имати обезбеђен колски приступ на пут или другу јавну површину намењену за саобраћај, директно или прилазом. Грађевинска парцела јесте део грађевинског земљишта, са приступом јавној саобраћајној површини, која је изграђена или планом предвиђена за изградњу.

Кат. пар. бр. 2809 у КО Сијарина, општина Медвеђа, нема директан приступ на саобраћајницу. Приступ саобраћајници према ИДР предвиђен је преко кат. пар. бр. 2840 у КО Сијарина која је у власништву Општине Медвеђа, а за коју је инвеститор поднео захтев за куповину дела парцеле или омогућавање службености пролаза, а на коју се наслања предметна парцела. С обзиром да је предметна кат. парцела, без директног излаза на изграђену или планирану јавну површину (саобраћајницу), мора да има обезбеђен колски приступ на пут или другу јавну саобраћајну површину, директно или прилазом најмање ширине 2,50m, у дужини не већој од 25,0m од габарита објекта, а под условом да се оствари захтев инвеститора упућен Скупштини општине Медвеђа за куповину или установљавање службености пролаза преко кат. пар. бр. 2840 у КО Сијарина, која је у власништву Општине;

Објектима у радним зонама мора се обезбедити противпожарни пут око објекта, који не може бити ужи од 3,5m, за једносмерну комуникацију, односно 6,0m за двосмерно кретање. Објекат се поставља на парцели тако да остварује одговарајућу везу са приступним саобраћајницама и омогућује функционалан саобраћај унутар грађевинске парцеле/комплекса, са приступом простору за паркирање.

Простор за паркирање у оквиру грађевинске парцеле одређује се на основу норматива за паркирање, који је дат у правилима грађења за поједине намене, и може се користити само у функцији објекта за који је намењен, у оквиру исте грађевинске парцеле. Гараже се смештају у или испод објекта, у или ван габарита истог.

*Општа правила*

*Утврђују се следећи услови (правила градње*):

- Доминантна намена: становање, пословање-издавање смештајног простора, социјално

становање (становање/делатности-издавање = 40% /60%);

-Могућа, допунска намена: комерцијалне услуге, занатске услуге, трговина, административне услуге, угоститељство, туризам, сервисне услуге, здравство, образовање, дечије установе, култура, социјалне установе, снабдевање, трговина, инфраструктурни објекти;

- Могућа промена намене од стамбене у пословну: посебно, у приземљу објеката;

- Забрана изградње: производни објекти који неповољно утичу на животну средину, складишта:

*- Услови за образовање грађевинске парцеле*: грађевинска парцела за породично становање мора да има површину од минимално: 300m2 за слободностојећи објекат, 400m2 (две по 200m2) за двојни објекат, 150m2 за објекат у непрекинутом низу, 130m2 за полуатријумски објекат и 200m2 за објекат у прекинутом низу; најмања ширина грађевинске парцеле је 10,0m за слободностојећи објекат, 16,0m (две по 8,0m) за двојни објекат и 5,0m за објекат у непрекинутом низу (за социјално становање минимална површина грађевинске парцеле: 250- 300m2 за слободностојећи објекат; 80-150m2 за објекат у непрекинутом низу);

- Приликом формирања грађевинске парцеле (за равне терене), може се одступити до 10% од прописаних вредности у погледу величине парцеле и ширине фронта;

- Индекс заузетости: до 50%

- Индекс изграђености: 1.6

- Густина становања: умерених густина до100 st/hа;

- Највећа дозвољена спратност објеката: до П+2+Пк, на равном терену, до П+2+2Пк, за косе терене, (могућа изградња подземних етажа, у складу са хидро и геостатичким условима терена);

- Уколико зона обухвата споменике културе, за њих се претходни нормативи своде на затечене вредности;

*- Постављање објекта - положај у односу на регулацију (предњи део грађевинске парцеле):* положај у односу на регулацију саобраћајница дефинисан је грађевинском линијом (графички приказ 2.3.Урбанистичка регулација са грађевинским линијама за зоне за које није предвиђена израда плана детаљне регулације). Дозвољено је повлачење габарита главног објекта ка унутрашњости грађевинске парцеле до 5m (пожељно је до 6m ) од грађевинске линије (ради изградње гаража и других помоћних објеката). Када су грађевинске линије дате криволинијски, подразумева се могућност савладавања кривине изломљеном линијом угаоне фасаде, а на раскрсницама се дозвољава веће одступање од радијуса грађевинске линије ка унутрашњости парцеле. У случају геометријски неправилног или сложеног габарита (урбана вила), објекат се поставља тако да његова попречна или подужна оса буду паралелне грађевинској линији. У случају да, у односу на подужни облик парцеле, грађевинска линија одступа од правог угла више од 10° дозвољено је да објекат буде постављен ортогонално у односу на подужну осу парцеле, а под углом у односу на грађевинску линију. Грађевинска линија важи и за помоћне објекте, осим за једноставне објекте (надстрешнице и сл.) за које се не издаје грађевинска дозвола (члан 145.Закона). Испади на објекту могу прелазити грађевинску линију највише 1,60m, а не смеју прећи регулациону линију. Подземне етаже могу прећи грађевинску, али не и регулациону линију;

*- Постављање објекта - положај у односу на границе грађевинске парцеле (бочни и задњи део):* Најмање дозвољено растојање од најистуреније тачке новог објекта до границе суседнепарцеле је за: слободностојеће објекте на делу бочног дворишта северне оријентације 1,50m;слободностојеће објекте на делу бочног дворишта јужне оријентације 2,50m, заслободностојеће објекте на делу дворишта источне и западне оријентације 2m; двојне објекте и објекте у прекинутом низу на бочном делу дворишта 4m; први или последњи објекат у непрекинутом низу 1,50m. Објекти могу бити постављени на грађевинској парцели и у непрекинутом низу - објекат на парцели додирује обе бочне линије парцеле, у прекинутом низу –додирује једну бочну страну парцеле. Удаљеност објекта - најмања дозвољена међусобна удаљеност објеката: међусобна удаљеност износи најмање половину висине вишег објекта; удаљеност од другог објекта било које врсте изградње не може бити мања од 4,0m;

*- Удаљеност објекта - најмања дозвољена међусобна удаљеност објеката:* Међусобна

удаљеност нових и околних објеката (околним објектима се не сматрају помоћни објекти и слични) износи половину висине вишег објекта (осим код објеката у непрекинутом низу, прекинутом низу и полуатријумских објеката), односно четвртину висине вишег објекта уколико не садржи отворе за осветљење стамбених просторија (осим отвора за осветљење помоћних просторија - вц-а, купатила, остава, ходника и слично), али не може бити мања од 4m. За изграђене објекте који су међусобно удаљени мање од 4,0m не могу се на суседним странама отварати наспрамни отвори за осветљење стамбених просторија. Ове одреднице се не односе на удаљења од помоћних и сличних објеката; (Удаљеност пратећег објекта од другог стамбеног или пословног објекта може бити најмање 2,50m, oдносно 4m уколико је његов зид наспраман отвору за дневно осветљење стамбеног или пословног објекта.);

*- Услови заштите суседних објеката*: у току извођења радова и при експлоатацији објеката изграђених на њима (при ископу темеља, одводњавању површинске воде, гаражирању возила, изношењу шута, смећа и др);

*- Архитектонско-естетско обликовање објеката (материјали, фасаде, кровови)*: спољни изглед објекта, облик крова, материјали, боје и други елементи утврђују се идејним архитектонским пројектом, а у складу са наменом објекта; спољни изглед објекта у урбанистичкој целини посебних културних вредности усклађује се са конзерваторским условима;

- *Услови за изградњу других објеката на истој грађевинској парцели*:

- Помоћни-пратећи објекат се може градити као анекс уз главни објекат, или слободно на грађевинској парцели,уз поштовање грађевинске линије, а на удаљености минимално 0,5m од најистуреније тачке помоћног објекта до границе суседа, или на граници парцеле уз сагласност суседа. На истој грађевинској парцели могу се градити и помоћни објекти (гараже, оставе, септичке јаме, бунари, цистерне за воду, летње кухиње и сл); (Удаљеност помоћног објекта од другог стамбеног или пословног објекта може бити најмање 2,50m, oдносно 4m уколико је његов зид наспраман отвору за дневно осветљење стамбеног или пословног објекта.)

*- Паркирање и гаражирање*: паркинг простор предвидети у оквиру грађевинске парцеле; број паркинг места - за сваки стан 1ПМ и 1ПМ на 70m2 корисне површине пословног простора;

- *Услови заштите*: животне средине, хигијенски, заштита од пожара, безбедносне мере заштите према нормативима и прописима за конкретну област;

*- Зеленило и слободне површине:* за зеленило и слободне површине предвидети најмање 30% од површине грађевинске парцеле;

*- Постављање ограде:* могу се постављати ограде на основу правилника а висина истих зависи од намене простора и типа ограде; Грађевинске парцеле могу се ограђивати живом зеленом оградом, транспарентном оградом висине до 1,40m или зиданом оградом висине највише 0,90m од коте тротоара. Ограде се постављају унутар граница грађевинске парцеле која се ограђује, са отварањем капија и врата ка унутрашњости парцеле. Ка бочној и задњој граници парцеле може се подићи зидана непрозирна ограда висине до 1,40m уз сагласност суседа.)

*- Детаљна геолошка истраживања терена*: обавезу геомеханичког испитивања тла у фази пројектовања нових објеката, како би се одредила дубина и начин фундирања ових грађевинских објеката, обезбедила заштита суседних објеката, постојеће инфраструктуре и стабилност тла, утврдити на основу одредница важећег Правилника о класификацији објеката.

5. Општи услови:

- Обавезна је израда пројектно техничке документације у складу са Локацијским условима и уз поштовање свих важећих прописа и стандарда, као и законских и подзаконских аката;

- Главни пројектант је дужан да Пројекат за грађевинску дозволу и Извод из пројекта усклади са Правилником о садржини, начину и поступку израде и начину вршења контроле техничке документације према класи и намени објеката (“Сл. Гласник РС“, бр. 96/2023), правилима грађења, овим локацијским условима и уз поштовање свих важећих прописа и стандарда;

- Објекат мора бити пројектован, изграђен, коришћен и одржаван на начин којим се обезбеђују прописана енергетска својства за његову намену, у складу са Правилником.

- Планирану изградњу реализовати у складу са Законом о безбедности и здрављу на раду („Службени гласник РС“, бр. 35/2023);

- Објекти са свим припадајућим инсталацијама, опремом и уређајима, морају бити пројектовани и изграђени према одговарајућим техничким противпожарним прописима, стандардима и нормативима у складу са Законом о заштити од пожара (“Сл.Гласник РС”,бр.111/2009, 20/2015, 87/2018 и 87/2018 – др.закони);

- Објекти свих врста и намена треба да су функционални, статички стабилни, хидро и термички прописно изоловани и опремљени свим савременим инсталацијама у складу са важећим нормативма и прописима за објекте одређене намене. Приликом пројектовања и изградње објеката испоштовати важеће техничке прописе за грађење објеката одређене намене;

- Површинске воде са једне парцеле не могу се усмеравати према другој;

- Извођач је одговоран за све штете настале услед непоштовања прописаних мера заштите;

- За предметни објекат и радове не постоји обавеза покретања поступка пред надлежним органом ради прибављања сагласности на студију процене утицаја на животну средину, односно одлуке да није потребна израда те студије, с обзиром да се не налазе на Листи I и Листи II Уредбе о утврђивању листе пројеката за који је обавезна процена утицаја и листе пројеката за које се може захтевати процена утицаја на животну средину („Службени гласник РС“, бр. 114/2008).

6. Услови за пројектовање и прикључење саставни су део ових локацијских услова и морају бити испоштовани по сваком наводу приликом пројектовања и извођења радова. За све настале штете због непоштовања неког од издатих услова од стране јавних предузећа, трошкове сноси инвеститор.

- *Саобраћај:* Предметна парцела нема директан приступ на јавну саобраћајну површину, идејним решењем дат је приказ, односно начин прикључења на јавну саобраћајну површину преко катастарске парцеле број 2840 у КО Сијарина која је у власништву Општине Медвеђа, а за коју је инвеститор поднео захтев за куповину дела парцеле или омогућавање службености пролаза, а на коју се наслања предметна парцела;

- *Водовод и канализација:* Према ИДР водоснабдевање је преко постојећег бунара, прихват фекалија и отпадних вода предвиђен је у новопројектовану септичку јаму. Довод питке воде и одвод отпадних вода нису предмет ових услова, не захтева се прикључак на јавну мрежу**.**

- *Електроинсталације:* Објекат прикључити на електроенергетску мрежу по техничким условима за прикључење на дистрибутивни електроенергетски систем које је издала ЕДС д.о.о. Београд, Огранак Лесковац, ул. Стојана Љубића бр. 16. Уговор о пружању услуге за прикључење на дистрибутивни систем електричне енергије потребно је потписати и доставити уз захтев за издавање грађевинске дозволе.

7. Посебни услови и обавезе:

- Како је пуномоћник инвеститора у пријави кроз Централно информациони систем обједињене процедуре, предвидео уклањање постојеће породично стамбене зграде, то је неопходно доставити и Свеска 10 – Припремни радови, која се израђује, између осталог, за потребе рушења постојећих објеката и саставни је део техничке документације, односно Пројекта за грађевинску дозволу;

- На основу члана 109. Закона о културним добрима („Службени гласник РС“ број 71/94, 52/11 и 99/11), обавеза извођача радова је да уколико наиђе на археолошко налазиште или археолошке предмете, одмах прекине радове и обавести надлежни завод и да предузме мере да се налаз не оштети, не уништи и да се сачува на месту и у положају у коме је откривен.

Напомена:

- Графички прилози су саставни део локацијских услова и преузети су из Планa генералне регулације Сијаринска Бања - Карта 1. Граница плана и границе планираног грађевинског подручја са претежном наменом површина и Карта 3. Урбанистичка регулација са грађевинским линијама;

- На основу ових локацијских услова не може се приступити грађењу објекта али се може приступити изради ПГД у складу са подзаконским актом којим се уређује садржина техничке документације према класи и намени објекта и може се поднети захтев за добијање Решења о грађевинској дозволи;

- Локацијски услови важе две године од дана издавања или до истека важења грађевинске дозволе издате у складу са овим условима, за катастарску парцелу за коју је поднет захтев, или у случају фазне изградње до истека важења грађевинске дозволе издате последње фазе;

- Градња предметног објекта се може вршити по члану 135. Закона о планирању и изградњи, покретањем поступка за издавање решења о грађевинској дозволи. То подразумева подношење Захтева надлежном органу кроз ЦИС (Централни Информациони Систем), уз који се прилаже документација у свему у складу са чл. 3. и 16. Правилника о поступку спровођења обједињене процедуре електронским путем („Сл.гласник РС“, бр. 96/2023);

- Подносилац захтева може поднети захтев за измену једног или више услова за пројектовање, односно прикључење објекта на инфраструктурну мрежу у ком случају се врши измена локацијских услова.

Поука о правном средству:

На издате локацијске услове може се изјавити приговор Општинском већу општине Медвеђа, преко Централно информационог система кроз који се спроводи обједињена процедура, у року од три (3) дана од дана достављања локацијских услова, Уз приговор доставља се доказ о уплати накнаде у износу од 330,00 динара сходно тарифном броју 2. Одлуке о накнадама за рад Општинске управе општине Медвеђа, на рачун број 840-742351843-94 модел 97 позив на број 21-067-06153.

Доставити:

1. Подносиоцу захтева,

2. Имаоцима јавних овлашћења од којих су прибављени услови,

3. Архиви.

Шеф одсека

Марко Стојановић, дипл. прав.